Супа и хляб за малки и големи | Кулинарни мисли и разни други неща
Преди години една приятелка ми каза, че разбираш, че имаш дете едва когато краката ти започнат да залепват за пода. Е ние май я достигнахме тази фаза! 🙂 Сещам се и за друг лаф, свързан с децата – „Да искаш да имаш дете е като да искаш да си татуираш лицето. Трябва да си абсолютно сигурен“. От филма, който много ме впечатли – Eat PrayLove
Всичко това ми изскочи в ума докато пъхтейки, носех спящата Вяра по Вазовата еко пътека. Беше ужасно да носиш по баира 12 кг спяща торба с картофи. Имах чувство, че всичките ми неволи и тревоги тежести и т.н. през деня са се събрали на едно място за 1 час. Сърцето ми биеше толкова лудо, че чак обувките ми се скъсаха. И все пак, ако трябва да повторя, на някоя друга еко пътека, не бих отказала.
Вяра се събуди на върха и после измина почти цялото разстояние пеша и дори беше много въодушевена. Събира камъни, цветя, пеперуди. Изкъпа се набързо на една чешмичка, по въргаля се по надолнището и през цялото време не престана да се радва, да се смее и да ни обяснява нещо на бебешки. Усилията си заслужаваха и все пак трябва да си абсолютно убеден, че искаш да отидеш или поне да не знаеш какво те очаква. 😉
На другият ден си направихме тази невероятна супа от камби, която ще ви очарова и надявам се да ви вдъхнови. Супер лесна е и най – важното не е особено калорична, може да се сервира топла и студена с лъжица кисело мляко. А за тези, които искат нещо по така направихме чеснов хляб (по рецепта на Йоли за лучено хлебче). Той по своята същност, трябваше да е лучен ала Стефан не обича лук. Така на бързо скалъпихме едно меню, за всекиго по нещо без много усилия и във времето, което Вяра подремва на обяд.
Супа от Камби. Рецептата е адаптирана от книгата на Невяна Кънчева – Готварските техники и умения
250 гр. изчистени и нарязани на лентички червени камби
1 глава лук нарязан на парченца
3 скилитки чесън, накълцан
1 и 1/2 ч. ч. доматено пюре
500 мл зеленчуков бульон, който може да бъде заменен с бульонче Маги и вода
1 люта чушка, ако ще храните само възрастни иначе пропускаме
3 с. л. олио/зехтин
захар и малко сода, за тези които не обичат кисело
5 – 6 листа босилек, нарязан и още малко за украса
Смесете всички продукти в тенджера, без подправките.
Поставете го на котлона и оставете да ври, докато камбите се сварят.
Махнете от котлона и добавете подправките и сол.
Добавете захарта и содата и разбъркайте.
Оставете леко да изстине и пасирайте.
Прецедете сместа през цедка, така ще отстраните неприятните люспи на камбите.
Поставете отново на котлона и оставете да заври.
Преди сервиране украсете с листа босилек. Ако я сервирате студена добавете лъжица кисело мляко.
Според мен супичката много си отива с чеснов хляб. И понеже все гледам мацките от „Нашите вкусотийки“ във facebook да приготвят лучено хлебче, реших и аз да се пробвам, ама без лук! 🙂 Извинете ме за снимката, ама само това успях да скатая.
Чесново хлебче, адаптирано от блога на Йоли
3 – 4 скилитки чесън, нарязан на ситно
Нарежете хляба на филии, а след това и по дължина.
От алуминиево фолио му направете легло и го поставете в него.
Между образуваните квадрати сложете парчета кашкавал. Винаги може да използвате повече.
Стопете маслото в купа. Добавете чесъна и залейте хляба.
Поръсете със сол и пипер
Печете на 200 градуса, до зачервяване.
Има опасност да го изядете целия! :))))
В заключение ще кажа, че не е лесно с бебе! Харесва ми когато намирам бързи и вкусни рецепти, така че да задоволявам всички кулинарни капризи и това да не ми отнема от времето за разходки или почивка.
С прикачен етикет: босилек, бързи супи, камби, лесни рецепти, супа, супа от камби, чеснов хляб
Posted in: Банички, хлебчета и разни други, Диетично, Супички, Хлебчета
← Торта Фуфу, рожден ден и прощъпулник
Балет, филми и един лек десерт →
6 Responses “Супа и хляб за малки и големи” →
Браво! Чудесна супичка и импровизация на хляба!
Аз го правя често, страхотен е!
Колкото до децата, имам две и всеки миг с тях е неповторим!
Тъй че…действай с второто:)
Хаха, първо искам да поработя малко. Мисля, че седенето у дома ми дойде в повече! А после и второ и трето! Знаели се… :))
Маги, страхотна разходка сте си направили 🙂
А за това, че имате Вяра, коментарът е излишен 🙂
Прекрасна супа, в комбинация с хлебчето….
Чудна супа! А за децата, подарявам два броя…с доплащане:)))
Чудесни са , и супичката и хлебчето ти Маги !
Поздрави и целувки за сладката Вяра . 🙂
Маги, и супичката, и хлебчето ти са чудесни! Със сигурност и много вкусни!
Когато ти е възможно, заповядай, намини през блогчето ми, там те очаква една награда!